text: 
  " Men da det gik op for mig, at andre brancher var udsat for de 
  samme henvendelser fra politiet, valgte jeg at stoppe de 
  juletraditioner, forretningen og dens kunder ellers har haft glæde af 
  i flere år, " tilføjer hun.
  
  En anden blomsterhandler, Carsten Ove Dalsø Nielsen fra Carstens 
  Blomster i Bredegade 55, Slagelse, har også modtaget henvendelser fra 
  politiet.
  
  " Jeg serverede gløgg for kunderne, men nu må jeg drikke resterne 
  selv. På trods af, at jeg har mest lyst til at fastholde traditionen
  . Politiets aktion virker latterlig. Betjentene burde have andet at 
  tage sig til i en by som Slagelse, der absolut ikke er fri for 
  hverken hærværk eller anden form for kriminalitet, " siger Carsten Ove
   Dalsø Nielsen.
  
  En del frisørsaloner i Slagelse er heller ikke gået ram forbi, fordi 
  de hygger om kunderne. Ikke blot i juletiden, men hele året med 
  kaffe, te og småkager, mens folk enten venter på at komme til eller 
  skal sidde en times tid med curlere i håret eller i tørrehjelm. HVA'
   MED AVISERNE?
  
  
  
  